[Σχέδιο] Νομοθετικοί κανόνες Βόρειας Ιρλανδίας

2023 Αριθ.

οδική κυκλοφορία και οχήματα

Οι κανονισμοί του 2023 περί μηχανοκίνητων οχημάτων (κατασκευή και χρήση) (τροποποίηση) (Βόρεια Ιρλανδία)

Συντάχθηκαν την - - - - \*\*\*

Έναρξη ισχύος την - \*\*\*

Το Υπουργείο Υποδομών([[1]](#footnote-2)) εκδίδει τους ακόλουθους κανονισμούς κατά την άσκηση των εξουσιών που ορίζονται από το άρθρο 55 παράγραφος 1, παράγραφος 2 στοιχείο α) και παράγραφος 6 και το άρθρο 110 παράγραφος 2 του διατάγματος του 1995 περί οδικής κυκλοφορίας (Βόρεια Ιρλανδία)([[2]](#footnote-3)) και οι οποίες έχουν πλέον ανατεθεί σε αυτό([[3]](#footnote-4)).

Μνεία και έναρξη ισχύος

1. Οι παρόντες κανονισμοί αναφέρονται ως κανονισμοί του 2023 περί μηχανοκίνητων οχημάτων (κατασκευή και χρήση) (τροποποίηση) (Βόρεια Ιρλανδία) και τίθενται σε ισχύ την xx xxxxx 2023.

Τροποποίηση των κανονισμών περί κατασκευής και χρήσης

1. — Οι κανονισμοί του 1999 περί μηχανοκίνητων οχημάτων (κατασκευή και χρήση) (Βόρεια Ιρλανδία)([[4]](#footnote-5)) τροποποιούνται σύμφωνα με τις παραγράφους 2 έως 5.
	1. Στον κανονισμό 2 παράγραφος 2 (ερμηνεία), στον ορισμό «Κανονισμός ΟΕΕ, ακολουθούμενος από έναν αριθμό», η φράση «πάνω από δύο ψηφία» αντικαθίσταται από τη φράση «τελεία ακολουθούμενη από άλλον αριθμό».
	2. Στον κανονισμό 30 (φορτία ελαστικών και ονομαστικές ταχύτητες)—
		1. στην παράγραφο 7, η φράση «αλλά η απαίτηση αυτή δεν ισχύει για αναγομωμένο ελαστικό» αντικαθίσταται από τη φράση «ή, στην περίπτωση αναγομωμένου ελαστικού, με τις απαιτήσεις του κανονισμού ΟΕΕ 108 ή του κανονισμού ΟΕΕ 109.»· και
		2. στην παράγραφο 12, στον ορισμό «δείκτης ικανότητας φορτίου», η φράση «2.29» έως το τέλος της ημιπεριόδου αντικαθίσταται από τη φράση «2 του κανονισμού ΟΕΕ 30.02 ή του κανονισμού ΟΕΕ 54 ή όπως ο ‘δείκτης φορτίου’ στην παράγραφο 2 του κανονισμού ΟΕΕ 108 ή του κανονισμού ΟΕΕ 109·».
	3. Στον κανονισμό 32 (κατάσταση και συντήρηση ελαστικών)—
		1. στην παράγραφο 1—
			1. η φράση «Με την επιφύλαξη των παραγράφων 2 έως 4» αντικαθίσταται από τη φράση «Με την επιφύλαξη της παραγράφου 1Α και των παραγράφων 2 έως 4»·
			2. στο στοιχείο ζ) σημείο ii) παραλείπεται η λέξη «ή» στο τέλος·
			3. μετά το στοιχείο η) εισάγονται τα ακόλουθα—

 «θ) το ελαστικό δεν είναι αναγομωμένο ελαστικό και—

 i) η εβδομάδα κατασκευής που αναγράφεται στο πλευρικό του τοίχωμα σύμφωνα με τον κανονισμό ΟΕΕ 30 ή 54, είναι πάνω από 10 χρόνια πριν από την ημερομηνία από την οποία το όχημα κινείται στον δρόμο· ή

 ii) δεν έχει επιγραφή της εβδομάδας κατασκευής του που να συμμορφώνεται με τον κανονισμό ΟΕΕ 30 ή 54 (είτε επειδή έχει κατασκευαστεί πριν την εφαρμογή του κανονισμού ΟΕΕ ή για άλλο λόγο)·

 ι) το ελαστικό είναι αναγομωμένο ελαστικό και—

 i) η εβδομάδα αναγόμωσης που αναγράφεται στο πλευρικό του τοίχωμα σύμφωνα με τον κανονισμό ΟΕΕ 108 ή 109 είναι πάνω από 10 χρόνια πριν από την ημερομηνία από την οποία το όχημα χρησιμοποιείται στον δρόμο· ή

 ii) δεν έχει επιγραφή της εβδομάδας αναγόμωσης που να συμμορφώνεται με τον κανονισμό ΟΕΕ 108 ή 109 (είτε επειδή έχει αναγομωθεί πριν την εφαρμογή των κανονισμών ΟΕΕ ή για άλλο λόγο)· ή

 ια) η ημερομηνία που αναγράφεται στο πλευρικό τοίχωμα του ελαστικού σύμφωνα με τον κανονισμό ΟΕΕ 30. 54, 108 ή 109 είναι δυσανάγνωστη.»·

* + 1. μετά την παράγραφο 1 εισάγονται τα ακόλουθα—

«1Α) Με την επιφύλαξη της παραγράφου 4 στοιχεία α) και γα) και κατά παρέκκλιση όλων των διατάξεων του κανονισμού 30—

α) η παράγραφος 1 στοιχεία θ) και ι) ισχύει μόνο για ελαστικά τοποθετημένα—

 i) σε εμπρόσθιο άξονα λεωφορείου εκτός από μικρό λεωφορείο·

 ii) σε ενιαία διαμόρφωση σε οποιονδήποτε άξονα μικρού λεωφορείου· ή

 iii) σε πρόσθιο άξονα οχήματος μεταφοράς εμπορευμάτων με μέγιστο μεικτό βάρος άνω των 3 500 kg·

β) στο στοιχείο α) —

 i) ως «πρόσθιος άξονας» νοείται κάθε άξονας, μπροστά από το μέσο του πλαισίου επί του οποίου οι τροχοί ελέγχονται από το σύστημα διεύθυνσης· και

 ii) ως «ενιαία διαμόρφωση» νοείται η τοποθέτηση στο άκρο του σχετικού άξονα μόνο ενός συνόλου τροχών και ελαστικών· και

γ) η παράγραφος 1 στοιχείο ια) ισχύει μόνο για—

 i) λεωφορεία (συμπεριλαμβανομένων των μικρών λεωφορείων)· και

 ii) φορτηγά οχήματα μέγιστου μεικτού βάρους άνω των 3 500 kg.»·

* + 1. στην παράγραφο 4—
			1. στο στοιχείο α), μετά το κείμενο «1 στοιχεία α) έως ζ)» παρεμβάλλεται το κείμενο «και θ) έως ια)»·
			2. μετά το στοιχείο γ) εισάγονται τα ακόλουθα—

«γα) Καμία διάταξη της παραγράφου 1 στοιχεία θ) έως ια) δεν ισχύει για όχημα ιστορικού ενδιαφέροντος που χρησιμοποιείται για μη εμπορικούς σκοπούς και για τον σκοπό αυτό ως «όχημα ιστορικού ενδιαφέροντος» νοείται όχημα το οποίο το Υπουργείο θεωρεί ότι παρουσιάζει ιστορικό ενδιαφέρον για τη Βόρεια Ιρλανδία και το οποίο—

 i) κατασκευάσθηκε ή ταξινομήθηκε για πρώτη φορά τουλάχιστον πριν από 40 έτη·

 ii) είναι τύπου που δεν κατασκευάζεται πλέον· και

 iii) από ιστορικής απόψεως συντηρείται και διατηρείται στην αρχική του κατάσταση και δεν έχει υποστεί ουσιαστική αλλαγή στα τεχνικά χαρακτηριστικά των κατασκευαστικών του στοιχείων,

όπου ο «τύπος» σε σχέση με το όχημα έχει την ίδια έννοια με τον «τύπο οχήματος» στο άρθρο 3 παράγραφος 32 του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά([[5]](#footnote-6))·»· και

* + 1. στην παράγραφο 6 στοιχείο α), στον ορισμό του «αρχικού αναγλύφου πέλματος» η λέξη «επαναγομωμένο», και στα δύο σημεία που εμφανίζεται, αντικαθίσταται με τη λέξη «αναγομωμένο».
	1. Στο παράρτημα 1, στον πίνακα 2 (κανονισμοί ΟΕΕ), μετά την καταχώριση που αφορά το σημείο 44 παρεμβάλλεται το ακόλουθο κείμενο—

|  |  |  |  |  |  |  |
| --- | --- | --- | --- | --- | --- | --- |
| «45 | 108 | 108 | 23.6.98 | Αναγομωμένα ελαστικά για επιβατικά οχήματα και τα ρυμουλκούμενά τους | – | – |
| 46 | 109 | 109 | 23.6.98 | Αναγομωμένα ελαστικά για εμπορικά οχήματα και τα ρυμουλκούμενά τους | – | –» |

Σφραγίστηκε με την επίσημη σφραγίδα του Υπουργείου Υποδομών την xx xxxxx 2023



 Chris Hughes

 Ανώτερος υπάλληλος του Υπουργείου Υποδομών

ΕΠΕΞΗΓΗΜΑΤΙΚΗ ΣΗΜΕΙΩΣΗ

(Η παρούσα σημείωση δεν αποτελεί μέρος των κανονισμών)

Οι παρόντες κανονισμοί τροποποιούν τους κανονισμούς του 1999 για τα μηχανοκίνητα οχήματα (κατασκευή και χρήση) (Βόρεια Ιρλανδία) προκειμένου να προβλεφθεί διάταξη για την ηλικία των ελαστικών (συμπεριλαμβανομένων των αναγομωμένων ελαστικών) και η αναγνωσιμότητα των ενδείξεων ημερομηνίας στα ελαστικά, τα οποία επιτρέπονται για χρήση σε λεωφορεία (συμπεριλαμβανομένων των μικρών λεωφορείων) και σε φορτηγά οχήματα με μέγιστο μεικτό βάρος άνω των 3 500 kg. Οι κανονισμοί τροποποιούν επίσης τον πίνακα 2 του παραρτήματος 1 των κανονισμών του 1999 ώστε να περιλαμβάνουν διατάξεις σχετικά με τα αναγομωμένα ελαστικά στους κανονισμούς ΟΕΕ 108 και 109. Οι παρόντες κανονισμοί θα προβλέπουν εξαίρεση για οχήματα ιστορικού ενδιαφέροντος, υπό την προϋπόθεση ότι δεν χρησιμοποιούνται για εμπορικούς σκοπούς.

Οι παρόντες κανονισμοί κοινοποιήθηκαν στην Ευρωπαϊκή Επιτροπή σύμφωνα με την οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015 (ΕΕ L 241 της 17.9.2015, σ. 1), με αριθμό κοινοποίησης xxxxxxxx. Δεν υποβλήθηκαν σχόλια κατά τη διάρκεια της τρίμηνης περιόδου αναστολής. Η οδηγία είναι διαθέσιμη στο διαδίκτυο στη διεύθυνση <http://eur-lex.europa.eu>

Οι κανονισμοί ΟΕΕ εκδίδονται από την Οικονομική Επιτροπή των Ηνωμένων Εθνών για την Ευρώπη. Αντίγραφα των κανονισμών ΟΕΕ που αναφέρονται στους παρόντες κανονισμούς διατίθενται στον δικτυακό τόπο της ΟΕΕ/ΗΕ: <http://www.unece.org/trans/main/wp29/wp29regs.html>. Αντίγραφα είναι επίσης δυνατό να ληφθούν από το Τμήμα Πολιτικής Οχημάτων, Τμήμα Ασφαλών και Προσβάσιμων Μεταφορών, Υπουργείο Υποδομών, Clarence Court, 10-18 Adelaide Street, Town Parks, Belfast BT2 8GB (e-mail: vehicle.standards@infrastructure-ni.gov.uk)

Εκτίμηση επιπτώσεων των κανονιστικών ρυθμίσεων και επεξηγηματικό υπόμνημα έχουν εκπονηθεί και είναι διαθέσιμα από το Τμήμα Πολιτικής Οχημάτων στην ανωτέρω διεύθυνση ή στο διαδίκτυο παράλληλα με τον παρόντα νομοθετικό κανονισμό στη διεύθυνση <http://www.legislation.gov.uk/nisr>

1. () Πρώην Υπουργείο Περιφερειακής Ανάπτυξης· βλ. άρθρο 1 παράγραφοι 6 και 11 και παράρτημα 1 του νόμου του 2016 περί υπουργείων (Βόρεια Ιρλανδία) [2016 c. 5 (N.I.)]. Δυνάμει του τμήματος 1 παράγραφος 9 του εν λόγω νόμου, το Υπουργείο Περιβάλλοντος καταργείται [↑](#footnote-ref-2)
2. () S.I. 1995/2994 (N.I. 18)· Το άρθρο 55 τροποποιήθηκε με το άρθρο 42 παράγραφος 1 του διατάγματος του 2007 για την οδική κυκλοφορία (Βόρεια Ιρλανδία) [S.I. 2007/916 (N.I. 10)] [↑](#footnote-ref-3)
3. () *Βλ.* άρθρο 8 παράγραφος 1 στοιχείο β) και μέρος 2 του παραρτήματος 5 την απόφαση του 2016 για τα υπουργεία (μεταβίβαση καθηκόντων) (Βόρεια Ιρλανδία) (Ν.Κ. 2016 αριθ. 76) [↑](#footnote-ref-4)
4. () Ν.Κ. 1999 αριθ. 454· σχετικοί τροποποιητικοί κανονισμοί είναι οι Ν.Κ. 2011 αριθ. 20, Ν.Κ. 2011 αριθ. 303 και Ν.Κ. 2016 αριθ. 160 [↑](#footnote-ref-5)
5. () ΕΕ L 151 της 14.6.2018, σ. 1 [↑](#footnote-ref-6)